Olles nüüd mõned kuud üle aasta macikasutaja ja ligi kaks kuud iPhone'i omanik  olnud, leian, et hind on kõigel natuke liiga soolane kvaliteedi kohta (siinkohal jätan iPhone'i välja, mina 5,5 tuhande krooni eest ei leia endale paremat telefoni, samas sellise hinnaga, isegi veits odavamalt, arvestades USD kurssi, saab praegu ainult tuttava kaudu saates).  Minu isiklik arvamus on see, et kes ostab Maci, ostab seda eelkõige sellepärast, et saada Mac OS X. Samas mõneti võib seda ka õunakultuseks nimetada. Mina ostsin endale MacBooki selle pärast, et tol hetkel tundus see võrdlemisi hea  kaalu/ekraanisuuruse/välimuse/hinna suhtega olevat. Ja ausalt öeldes arvestades seda, et olen ise kasutanud nelja aasta jooksul kokku nelja läpakat, on mac neist neljast kõige kauem minu käes olnud.  Kinnisuse kohta ei eriti kommenteerida, eks see ole ka mõnes mõttes loomulik kasumit taotlevale ettevõttele. DRMi osa tundub pigem muusikafirmade ja -tootjate poolne käkk olevat, need ei taha ju DRMi vaba muusikat müüa.